Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 49/13/4406	Topoľčany, 20.2.2015
EEČ : 2-35-8-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1, odsek 1 písmeno a, odsek 2, odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.4.2013, spisová značka Pv 49/13/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 dňa 06. 12. 2012 približne o 12.30 hod. na autobusovej zastávke pri základnej škole vo XXXXX, okres XXXXX, po predchádzajúcom nedorozumení viackrát udrel päsťou do oblasti tváre maloletého poškodeného XXXXX, nar. 17. 01. 2001 a udieral mu hlavu o  autobusovú zastávku, čím mu spôsobil zranenie -  zmliaždenie hlavy v oblasti spánkovo – temennej vľavo, vyžadujúce si ošetrenie a hospitalizáciu v nemocnici s dobou liečenia v trvaní 6 dní,

Uznesením prokurátora Okresnej prokuratúry XXXXX zo dňa 22.4.2013, spisová značka Pv 49/13/4406, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry v Topoľčanoch uznesením spisová značka Pv 49/2013 zo dňa 22. 04. 2013, právoplatným dňa 25. 05. 2013 podmienečne zastavil trestné stíhanie  proti obvinenému mladistvému XXXXX, trestne stíhanému pre prečin prečin ublíženia na zdraví podľa § 156 ods. l, ods. 2 Trestného zákona a pre prečin výtržníctva podľa § 364 ods. l písm. a/, ods. 2 písm. c/ Tr. zákona, na skutkovom základe, uvedenom vo výrokovej časti uznesenia.
    Podľa § 216 ods. 2 Tr. por. bola obvinenému stanovená skúšobná doba v trvaní 12 mesiacov, ktorá začala plynúť odo dňa právoplatnosti uvedeného rozhodnutia.

     U obvineného mladistvého XXXXX dňom 25. 05. 2013 uplynula skúšobná doba podmienečného zastavenia trestného stíhania určená v trvaní 12 mesiacov.

     Bolo preto vykonané šetrenie, v rámci ktorého bolo zistené, že obvinený v období od 25. 05. 2013 do 25. 05. 2014 nebol postihnutý za priestupok, ani sa nedopustil žiadneho trestného činu, v súčasnosti nie je trestne stíhaný. Zo správy Obce XXXXX vyplýva, že obvinený mladistvý má v obci správanie a vystupovanie, ktoré je možné hodnotiť vysoko pozitívne, je úctivý k starším a nie je aktérom žiadnych konfliktov. O jeho správaní obec nezaznamenala žiadny negatívny poznatok. Základnou školou s materskou školou vo XXXXX je obvinený hodnotený kladne, zo správy Obvodného oddelenia PZ v Hlohovci vyplýva, že obvinený v sledovanom období nespáchal žiaden trestný čin a nemá žiaden záznam v ústrednej evidencii priestupkov. Z odpisu z registra trestov zo dňa 19. 02. 2014 vyplýva, že okrem rozhodnutia o podmienečnom zastavení trestného stíhania v registri trestov nemá žiadny ďalší záznam.
      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného mladistvého XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

     Z týchto dôvodov som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Kolka
prokurátor